જામનગર તા. ૯ઃ જામનગરમાં જિલ્લા આરોગ્ય તંત્ર દ્વારા જિલ્લાના ૧ થી ૧૯ વર્ગના તમામ બાળકોને આગામી ૧૦ ફેબ્રુઆરીના દિને કૃમિનાશક દવા આલ્બેન્ડાઝોલ આપી બાળકોને કૃમિમુક્ત કરવાનું આયોજન હાથ ધરવામાં આવશે. જે અંતર્ગત એક થી પાંચ વર્ષના તમામ બાળકોને આંગણવાડી કેન્દ્ર પર ૬ થી ૧૯ વર્ષના બાળકોને શાળામાં દવા આપવામાં આવશે. ઉપરાંત શાળાએ ના જતા કે ના નોંધાયેલ બાળકોને પણ નજીકના કેન્દ્ર પર ચાવીને ખાવાની દવા નિઃશુલ્ક આપવામાં આવશે.